**Na Teangacha Ceilteacha: Nótaí an Mhúinteora**

|  |  |
| --- | --- |
| Leibhéal | An Teastas Sóisearach – Dúshlánach |
| Spriocanna | Cumas tuisceana, scríbhneoireachta, léitheoireachta agus labhartha na ndaltaí a fhorbairt sa réimse saoil – na teangacha Ceilteacha |
| Stór focal | Na Teangacha Ceilteacha agus cearta daonna |

|  |
| --- |
| Straitéisí Múinteoireachta Molta |

Tá na ceachtanna bunaithe ar alt agus ar fhíricí a bhaineann leis na teangacha Ceilteacha. Moltar na gníomhaíochtaí a bhaineann le ***sa vs i*** ó ‘Fócas ar Theanga’ a úsáid leis na gníomhaíochtaí seo.

Tá na ceachtanna oiriúnach do rang a bhfuil caighdeán ard Gaeilge acu don Teastas Sóisearach, ach is féidir leat féin iad a láimhseáil ar bhealach a oireann don rang atá agat féin.

**Réamhobair 1**

* Abair leis an rang na boscaí a líonadh leis na focail chuí. Ba cheart go mbeadh siad in ann buille faoi thuairim a thabhairt mura bhfuil an t-eolas acu.
* Téigh siar ar na freagraí (féach Freagraí thíos).
* Scríobh na tíortha ina labhraítear teangacha Ceilteacha ar an gclár, ainm na ndaoine sna tíortha sin agus an teanga atá i gceist:

Éire Éireannaigh An Ghaeilge

Albain Albanaigh Gàidhlig na hAlban

An Bhreatain Bheag Breatnaigh An Bhreatnais

Corn na Breataine daoine ó Chorn na Breataine An Choirnis

An Mhanainn Manannaigh An Ghaeilge Mhanann nó

Manainnis

* Ní gá go mbeadh na focail ar fad ar eolas acu ach go mbeadh cur amach éigin acu orthu.
* Abair leo *in Ireland*, *in Scotland* agus araile a dhéanamh anois agus dírigh aird na bhfoghlaimeoirí ar an difríocht idir ***sa*** agus ***i***, agus ***san*** agus ***in***.

**Réamhobair 2**

* Cuir gach beirt ag obair le chéile ar an ngníomhaíocht seo. Abair leo buille faoi thuairim a thabhairt mura bhfuil siad cinnte.
* Pléigh na freagraí leis na daltaí ansin (féach Freagraí thíos).

**Réamhobair 3**

* Léigh tríd na pointí atá ar an sleamhnán seo. Níl sna pointí ach leideanna chun cabhrú leis na foghlaimeoirí focail nua a aimsiú.
* Cuir leis na pointí más gá agus faigh tuairimí na ndaltaí faoi conas brí focal a aimsiú sula dtéann siad i muinín foclóra.

**Réamhobair 4**

* Léigh amach na focail Ghaeilge ar chlé ar dtús agus cuir béim faoi leith ar an bhfoghraíocht.
* Iarr ar gach beirt ansin iarracht a dhéanamh na focail Ghaeilge a cheangal leis na focail Bhéarla.
* Téigh siar ar na freagraí leis an rang iomlán ansin, féach sna freagraí thíos.

****

**Léamh**

* Léigh an t-alt amach os ard leis an rang iomlán.
* Tá sé deacair go leor agus mar sin bí cinnte go dtuigeann gach foghlaimeoir an míniú fad is a théann tú ar aghaidh.
* Is féidir leat iarraidh ar dhaltaí éagsúla ailt a léamh amach os ard duit, ag cur béime ar an bhfoghraíocht.

**Iarobair 1**

* Téigh siar ar a bhfuil ar an sleamhán.
* Iarr orthu na pointí a bhfuil líne fúthu a scríobh ina gcóipleabhair.
* Ansin, caithfidh siad na samplaí sin a chur i gcomparáid leis an saol in Éirinn. Mar shampla:

(1) Is sna caogaidí a tógadh an chéad ghlúin páistí le Fraincis i nGaeltacht na Briotáine.

*Is tar éis an Ghorta Mhóir a thosaigh céad mheath na Gaeilge. Tá Béarla níos fearr ná Gaeilge ag an gcuid is mó de mo ghlúinse anois.*

* Níor ghá go mbeadh cur amach ag na daltaí ar stair na teanga nó fíricí faoin teanga. Ba cheart go mbeadh siad in ann pointí a rá faoina saol féin nó ar a laghad tuairimí a nochtadh faoi stádas na Gaeilge in Éirinn.
* Iarr ar gach beirt na pointí a phlé le chéile ar dtús agus ansin pléigh thusa na tuairimí atá ag gach duine le chéile.
* Scríobh aon fhoclóir nua nó nathanna cainte úsáideacha ar an gclár.

**Iarobair 2**

* Léigh a bhfuil ar an sleamhnán leis an rang ar fad agus mínigh gur alt é seo a bhí i nGaelscéal agus gur scéal fíor é. Bí cinnte go bhfuil na focail ar fad ar eolas acu.
* Mínigh dóibh go ndeachaigh an duine seo chun an phríosúin ar mhaithe le cearta teanga.
* Déan iarracht comhrá a chothú sa rang faoi cé chomh tábhachtach is atá sé a bheith ag troid ar son na teanga go ginearálta.
* Déan suirbhé sa rang le haimsiú cé mhéad duine a dhéanfadh an rud céanna ar mhaithe leis an nGaeilge.

**Iarphlé 3**

* Bíodh an sleamhnán seo in airde agat fad is a sheinneann tú an mhír faoi Ghàidhlig na hAlban. Cuir an mhír ar siúl faoi dhó.
* Ar chuala na daltaí na focail ar an sleamhnán sa mhír?
* Níl i gceist leis an ngníomhaíocht seo ach feasacht chultúrtha na ndaltaí a fhorbairt faoi na teangacha Ceilteacha timpeall orthu agus na cosúlachtaí idir na teangacha céanna.

|  |
| --- |
| Freagraí |

**Réamhobair 1**

**Réamhobair 2**

* Bhí na Teangacha Ceilteacha á labhairt go forleathan ar fud na hEorpa míle bliain ó shin.

**Bréagach** (míle bliain RC)

* Baineann na forainmneacha réamhfhoclacha leis na teangacha Ceilteacha amháin.

**Fíor**

* Tá Gaeilge na hÉireann agus Gaeilge na hAlban níos cosúla lena chéile ná na teangacha Ceilteacha eile.

**Fíor**

* Is í an Bhreatnais an teanga Cheilteach is mó a labhraítear sa lá atá inniu ann.

**Bréagach** (Is í Gaeilge na hÉireann an teanga is láidre)

* Labhraítear an Bhreatnais san Airgintín.

**Fíor** (5,000 cainteoirí)

* Is teanga oifigiúil í an Bhriotáinis sa Fhrainc.

**Bréagach** (níl aon stádas oifigiúil aici)

* Tá 3 mhíle duine a labhraíonn Gaeilge Mhanann.

**Bréagach** (1,823)

**Réamhobair 3**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** |
| **g** | **l** | **m** | **d** | **s** | **a** | **o** | **q** | **h** | **c** | **n** | **e** | **k** | **t** | **f** | **r** | **j** | **p** | **b** | **i** |